CELEX: 32016D0017(01)
Language: sl
Date: 2016-06-07 00:00:00
Title: Sklep Evropske centralne banke (EU) 2016/956 z dne 7. junija 2016 o spremembi Sklepa (EU) 2016/245 (ECB/2016/2) o določitvi pravil za oddajo naročil (ECB/2016/17)

16.6.2016   
            
            
               SL
            
            
               Uradni list Evropske unije
            
            
               L 159/21
            
         SKLEP EVROPSKE CENTRALNE BANKE (EU) 2016/956
   z dne 7. junija 2016
   o spremembi Sklepa (EU) 2016/245 (ECB/2016/2) o določitvi pravil za oddajo naročil (ECB/2016/17)
   IZVRŠILNI ODBOR EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 11.6 Statuta,
   ob upoštevanju Sklepa ECB/2004/2 z dne 19. februarja 2004 o sprejetju Poslovnika Evropske centralne banke (1) in zlasti člena 19 Sklepa,
   ob upoštevanju naslednjega:
   
               (1)
            
            
               Nekatera pravila, določena v Sklepu Evropske centralne banke (EU) 2016/245 (ECB/2016/2) (2), je treba zaradi jasnosti natančneje opredeliti.
            
         
               (2)
            
            
               Zato je treba Sklep (EU) 2016/245 (ECB/2016/2) ustrezno spremeniti –
            
         SPREJEL NASLEDNJI SKLEP:
   Člen 1
   Spremembe
   Sklep (EU) 2016/245 (ECB/2016/2) se spremeni:
   
               1.
            
            
               v členu 8 se odstavek 2 nadomesti z naslednjim:
               „2.   ECB lahko pri prvotnem izvajalcu naroči dodatne proizvode, storitve ali gradnje, ne glede na njihovo vrednost, če potrebne spremembe prvotnega naročila niso bistvene.
               Spremembe se štejejo za bistvene, če se z njimi spreminja splošna narava naročila, zlasti če je izpolnjen vsaj eden od naslednjih pogojev:
               
                           (a)
                        
                        
                           sprememba uvaja pogoje, ki bi, če bi bili del prvotnega postopka oddaje naročila, omogočili vstop kandidatov, ki prvotno niso bili izbrani, ali sprejetje ponudbe, ki prvotno ni bila sprejeta, ali pa bi v postopek oddaje naročila pritegnili dodatne udeležence;
                        
                     
                           (b)
                        
                        
                           sprememba spreminja ekonomsko ravnovesje naročila v korist izvajalca na način, ki ni bil predviden v prvotnem naročilu;
                        
                     
                           (c)
                        
                        
                           sprememba znatno širi obseg naročila;
                        
                     
                           (d)
                        
                        
                           nov izvajalec zamenja izvajalca, ki mu je bilo oddano prvotno naročilo, v primerih, ki niso določeni v odstavku 4.
                        
                     Spremembe se v nobenem primeru ne štejejo za bistvene, če je njihova skupna vrednost nižja od (a) ustrezne mejne vrednosti iz člena 4(3) ter (b) 10 % prvotne vrednosti naročil blaga in storitev ali 15 % prvotne vrednosti naročil gradenj.“;
            
         
               2.
            
            
               v členu 11 se črta zadnji stavek odstavka 3;
            
         
               3.
            
            
               v členu 12 se črta zadnji stavek odstavka 4;
            
         
               4.
            
            
               v členu 24 se črta odstavek 1;
            
         
               5.
            
            
               v členu 30 se odstavek 7 nadomesti z naslednjim:
               „7.   Kadar je bil kandidat ali ponudnik ali podjetje, ki je povezano s kandidatom ali ponudnikom, vključeno v pripravo postopka oddaje naročila, na primer s svetovanjem o strategiji oddaje naročila ali pripravo specifikacij, sprejme ECB ustrezne ukrepe, s katerimi zagotovi, da sodelovanje tega kandidata ali ponudnika ne izkrivlja konkurence. ECB lahko zadevnega kandidata ali ponudnika izloči iz postopka, če je to potrebno za navedeni namen. Pred izločitvijo se da kandidatu ali ponudniku možnost, da dokaže, da njegova prejšnja vključenost ne izkrivlja konkurence.“;
            
         
               6.
            
            
               v členu 35 se točka 3 nadomesti z naslednjim:
               
                           „3.
                        
                        
                           ECB izbere dobavitelje, ki jih povabi k sodelovanju v razpisnem postopku, bodisi med ponudniki, ki imajo dostop do dinamičnega nabavnega sistema, bodisi, če tak sistem ne obstaja, s seznama primernih dobaviteljev, sestavljenega na podlagi razpisa za prijavo interesa. Če tak seznam ne obstaja, ECB izbere dobavitelje, ki jih bo povabila, po lastni presoji na podlagi primerne tržne analize ob upoštevanju možnega čezmejnega interesa, s čimer potrdi primernost dobaviteljev in njihov interes za sodelovanje v postopku. Tržna analiza lahko vključuje objavo možnosti za oddajo naročila prek sistema za elektronsko oddajo naročil. Namesto tega lahko ECB objavi obvestilo o naročilu na svoji spletni strani ali za to uporabi druge primerne medije. V tem primeru so dobavitelji, povabljeni k sodelovanju v razpisnem postopku, izbrani na podlagi prejetih odgovorov. Drugi dobavitelji, ki izpolnjujejo enaka merila, so prav tako lahko povabljeni k sodelovanju v razpisnem postopku.“;
                        
                     
         
               7.
            
            
               v členu 35 se točka 4 nadomesti z naslednjim:
               
                           „4.
                        
                        
                           Če je vrednost naročila storitev iz člena 6(2) brez DDV enaka ali višja od 750 000 EUR, ECB objavi obvestilo o naročilu v Uradnem listu. Dobavitelji, povabljeni k sodelovanju v razpisnem postopku, so izbrani na podlagi prejetih odgovorov. Drugi dobavitelji, ki izpolnjujejo enaka merila, so prav tako lahko povabljeni k sodelovanju v razpisnem postopku.“;
                        
                     
         
               8.
            
            
               v členu 41 se prvi stavek odstavka 2 nadomesti z naslednjim:
               „Razpisni postopki, ki so se začeli pred začetkom veljavnosti tega sklepa, se zaključijo v skladu s Sklepom ECB/2007/5.“
            
         Člen 2
   Začetek veljavnosti
   Ta sklep začne veljati 1. julija 2016.
   
      V Frankfurtu na Majni, 7. junija 2016
      
         
            Predsednik ECB
         
         Mario DRAGHI
      
   
   
      (1)  UL L 80, 18.3.2004, str. 33.
   
      (2)  Sklep Evropske centralne banke (EU) 2016/245 z dne 9. februarja 2016 o določitvi pravil za oddajo naročil (ECB/2016/2) (UL L 45, 20.2.2016, str. 15).